Adam Hiorth (forretningsmann)

Adam Severin Hiorth (født 16. desember 1816 i Drøbak og oppvokst i Drammen, død 10. desember 1871 i KristianiaAdam Hiorth fra Norsk biografisk leksikon) var en norsk forretningsmann, vesentlig innen tekstilbransjen. Hiorth ble 1849 gift med Anne Sofie Sommerfelt (1824–1898), datter av Jørgine Marie Krohn og Søren Christian Sommerfelt. Anne Sofie var niese av Ole Gjerdrum.Holst, R. Sommerfelt (1931): Slekten Krohn fra Kronborg og Ringerike. Oslo: Morten Johansens Boktrykkeri.

Hiorth hadde lært spinneriteknikk i England, og i 1845 grunnla han Nydalens Spinderi sammen med foged Ole Gjerdrum, grosserer Hans Gulbranson og ingeniør Oluf N. Roll.Nydalens Compagnie fra Industrimuseum.no Interessentskapet Nydalens Spinderi ble i 1867 aksjeselskap med en kapital på 1,2 millioner kroner og fikk navnet Nydalens Compagnie. 

Hiorth var fabrikkbestyrer i perioden 1845–60 og direksjonsmedlem fra 1845 til sin død. Fra 1860 drev han et maskinrekvisitafirma i eget navn. Han var videre  medeier i Jølsen (senere Bryn) Tændstikfabrik og i Bentse Brug.

Han eide gården Frydenberg på Hasle i Oslo fra ca. 1860. Ei gate her er oppkalt etter ham, Adam Hiorths vei. Sønnen Christian Hiorth lot i 1879 bygge den staselige villaen Fagertun i Nordliveien 4 like ved.  

Hiorth var medlem av Aker formannskap. 

 Referanser 

Kategori:Personer tilknyttet Nydalens Compagnie
Kategori:Norske forretningsfolk
Kategori:Norske industrigründere
Kategori:Personer fra Frogn kommune
Kategori:Personer fra Drammen kommune